Chris Barnard se klassieke kinderboek Danda word heruitgegee | NB
Chris Barnard se klassieke kinderboek Danda word heruitgegee
Danda is 'n klassieke Afrikaanse kinderverhaal deur Chris Barnard. Dit is deur die skrywer verwerk en vandeesmaand deur NB-Uitgewers heruitgegee met 'n nuwe omslag.
Danda (Daniël Daneel) vertrek sonder die medewete van sy pleegouers met sy tuisgemaakte vlot, sy nagapie, kraai, ratel en hond om sy pa in 'n ver hawe te gaan soek. Op die avontuurreis kom hy byna om in stormwater, verloor sy vlot, raak beseer, en loop boonop die uitgeslape leegleêr oom Sarel Vetvoet raak. Ook krokodille en seekoeie word 'n bedreiging.
Die troeteldiere en Vetvoet sorg vir humoristiese afwisseling. Danda maak ook kortstondig kennis met die Portugese meisie Rosina. Die motief van natuurbewaring teen die agtergrond van 'n subtropiese wêreld in Afrika is sterk aanwesig.
Hy studeer aan die Universiteit van Pretoria waar hy sy BA-graad met Afrikaans-Nederlands en Kunsgeskiedenis as hoofvakke verwerf. Hy debuteer in 1961 op 22-jarige ouderdom met die novelle, Bekende Onrus, waarvoor hy die CNA-prys ontvang. In 1967 begin Barnard as joernalis by Die Huisgenoot werk, en sy rubriek Chriskras word later in drie bundels gepubliseer. In 1971 verskyn sy tweede roman, Mahala, wat steeds as 'n klassieke Afrikaanse boek beskou word.
Tags: Afrikaans, Books LIVE, Children, Children's book, Chris Barnard, Danda, Fiction, Fiksie, Fiksie vir kinders, Kinderboek, Kinders, NB, South Africa, Suid-Afrika, Tafelberg